პროექტი

საქართველოს ეროვნული ბანკის პრეზიდენტის
 ბრძანება №--/--
2026 წლის -- --------- 
ქ. თბილისი
„სტანდარტული სადეპოზიტო სერტიფიკატების დებულების დამტკიცების თაობაზე“ საქართველოს ეროვნული ბანკის პრეზიდენტის 2012 წლის 3 მაისის №49/04 ბრძანებაში ცვლილების შეტანის შესახებ

„საქართველოს ეროვნული ბანკის შესახებ“ საქართველოს ორგანული კანონის მე-15 მუხლის პირველი პუნქტის „ზ“ ქვეპუნქტისა და „ნორმატიული აქტების შესახებ“ საქართველოს ორგანული კანონის მე-20 მუხლის მე-4 პუნქტის საფუძველზე, ვბრძანებ: 
მუხლი 1
„სტანდარტული სადეპოზიტო სერტიფიკატების დებულების დამტკიცების თაობაზე“ საქართველოს ეროვნული ბანკის პრეზიდენტის 2012 წლის 3 მაისის №49/04 ბრძანებაში (www.matsne.gov.ge; 04/05/2012; ს/კ: 220090000.18.011.016071) შეტანილ იქნეს შემდეგი ცვლილება:
 
1. ბრძანების:
ა) სათაური ჩამოყალიბდეს შემდეგი რედაქციით: 
„სადეპოზიტო სერტიფიკატების დებულების დამტკიცების თაობაზე“;

ბ) პირველი პუნქტი ჩამოყალიბდეს შემდეგი რედაქციით:
„1. დამტკიცდეს სადეპოზიტო სერტიფიკატების დებულება თანდართული რედაქციით.“;

2. ბრძანებით დამტკიცებული დებულების:
ა) სათაური ჩამოყალიბდეს შემდეგი რედაქციით:
„სადეპოზიტო სერტიფიკატების დებულება“;

ბ) პირველი და მე-2 მუხლები ჩამოყალიბდეს შემდეგი რედაქციით:
„მუხლი 1. ზოგადი დებულებები
1. სადეპოზიტო სერტიფიკატების დებულება (შემდგომში - „დებულება“) არეგულირებს საქართველოში მოქმედი კომერციული ბანკების, მიკრობანკებისა და უცხოური ბანკების/მიკრობანკების ფილიალების (შემდგომში - „ბანკი“) მიერ სტანდარტული სადეპოზიტო სერტიფიკატების გამოშვების, რეგისტრაციის, მიმოქცევისა და დაფარვის, ასევე სტანდარტული და არასტანდარტული სადეპოზიტო სერტიფიკატების ფლობასთან დაკავშირებულ საკითხებს. 
2. სადეპოზიტო სერტიფიკატი არის საბანკო დეპოზიტი (ანაბარი) და წარმოადგენს ბანკის ვალდებულებას სერტიფიკატის პირობით გათვალისწინებულ დღეს სერტიფიკატის მფლობელს გადაუხადოს სერტიფიკატის პირობით გათვალისწინებული თანხა. 
3. ბანკის მიერ ამ დებულების მე-2 და მე-3 მუხლებით განსაზღვრული პირობების შესაბამისად გამოშვებული სადეპოზიტო სერტიფიკატი წარმოადგენს სტანდარტულ სადეპოზიტო სერტიფიკატს. სტანდარტულ სადეპოზიტო სერტიფიკატად ითვლება აგრეთვე ამ დებულებით განსაზღვრული პირობებისგან განსხვავებული პირობებით საქართველოს ფინანსთა სამინისტროსთვის გამოშვებული სადეპოზიტო სერტიფიკატები.
4. ბანკი ასევე უფლებამოსილია, გამოუშვას არასტანდარტული სადეპოზიტო სერტიფიკატი ამ დებულების მე-2 და მე-3 მუხლებისგან განსხვავებული პირობებით.
5. „დაგროვებითი პენსიის შესახებ“ საქართველოს კანონით მინიჭებული უფლებამოსილების ფარგლებში სსიპ - საქართველოს საპენსიო ფონდის ან საპენსიო აქტივების მმართველი კომპანიის მიერ სადეპოზიტო სერტიფიკატის ფლობა ითვლება სადეპოზიტო სერტიფიკატის ნომინალურად ფლობად, დაგროვებითი საპენსიო სქემისა და მისი მონაწილეების სასარგებლოდ.
6. „ფასიანი ქაღალდების ბაზრის შესახებ“ საქართველოს კანონით გათვალისწინებული ფასიანი ქაღალდების ბაზრის შუამავლის (მათ შორის, სპეციალიზებული დეპოზიტარის) (შემდგომში - „ფასიანი ქაღალდების ბაზრის შუამავალი“) მიერ საკუთარი სახელით და კლიენტის სასარგებლოდ სადეპოზიტო სერტიფიკატის ფლობა ითვლება სადეპოზიტო სერტიფიკატის ნომინალურად ფლობად.
მუხლი 2. სტანდარტული სადეპოზიტო სერტიფიკატის გამოშვების ძირითადი პირობები 
1. ბანკის მიერ გამოშვებული სტანდარტული სადეპოზიტო სერტიფიკატი უნდა აკმაყოფილებდეს შემდეგ ძირითად პირობებს: 
ა) ბანკი არ არის ვალდებული ვადაზე ადრე გამოისყიდოს სტანდარტული სადეპოზიტო სერტიფიკატი; 
ბ) სტანდარტული სადეპოზიტო სერტიფიკატის მფლობელს უფლება აქვს ბანკის თანხმობის გარეშე ნებისმიერ პირზე გაასხვისოს სტანდარტული სადეპოზიტო სერტიფიკატი ამ დებულებით გათვალისწინებული პირობების დაცვით; 
გ) სტანდარტული სადეპოზიტო სერტიფიკატი შეიძლება არსებობდეს მხოლოდ დემატერიალიზებული ფორმით; 
დ) სტანდარტულ სადეპოზიტო სერტიფიკატთან დაკავშირებული ნებისმიერი ანგარიშსწორება შეიძლება განხორციელდეს მხოლოდ ლარით, უნაღდო ანგარიშსწორებით; 
ე) ერთ სტანდარტულ სადეპოზიტო სერტიფიკატს შეიძლება ჰყავდეს მხოლოდ ერთი მფლობელი. დაუშვებელია სტანდარტული სადეპოზიტო სერტიფიკატის ნაწილობრივ გასხვისება. 
[bookmark: _GoBack]2. სტანდარტული სადეპოზიტო სერტიფიკატის გამოშვების პირობები წინასწარ უნდა იყოს გამოქვეყნებული ბანკის ვებგვერდზე და იყოს ხელმისაწვდომი ყველა დაინტერესებული პირისათვის.
3. სტანდარტული სადეპოზიტო სერტიფიკატის გამოშვების პირობებში გათვალისწინებული უნდა იყოს ფორსმაჟორული შემთხვევების დროს ბანკის მიერ ვადიანი დეპოზიტიდან გამომდინარე ნაკისრი ვალდებულებების ანალოგიური ან უკეთესი პირობები.
4. სტანდარტული სადეპოზიტო სერტიფიკატი შეიძლება გამოყენებულ იქნეს როგორც სხვა მოთხოვნის უზრუნველყოფის საშუალება საქართველოს კანონმდებლობის შესაბამისად. სტანდარტული სადეპოზიტო სერტიფიკატის მოთხოვნის უზრუნველსაყოფად გამოყენების დროს აუცილებელია იგივე ნორმებისა და პირობების დაცვა, რაც საქართველოს კანონმდებლობით დადგენილია ვადიანი დეპოზიტის მოთხოვნის უზრუნველსაყოფად გამოყენებისას.“;

გ) მე-2 მუხლის შემდეგ დაემატოს შემდეგი შინაარსის 21 მუხლი:
„მუხლი 21. ბანკის მიერ გამოშვებულ სადეპოზიტო სერტიფიკატთან დაკავშირებული ძირითადი ხელშეკრულება და გარიგება
1. ბანკის მიერ გამოშვებულ სადეპოზიტო სერტიფიკატთან დაკავშირებული ოპერაციების შესახებ ბანკსა და კლიენტს (ნომინალური მფლობელობის შემთხვევაში - ნომინალურ მფლობელს) შორის ფორმდება ძირითადი ხელშეკრულება, რომელიც უნდა ითვალისწინებდეს სულ მცირე შემდეგ საკითხებს: 
ა) მხარეთა უფლება-მოვალეობებს; 
ბ) მომსახურების ძირითად პირობებს; 
გ) ძირითადი ხელშეკრულების ფარგლებში სადეპოზიტო სერტიფიკატების ყიდვა-გაყიდვის შესაძლებლობას დამატებითი ხელშეკრულების გაფორმების გარეშე. 
2​. ძირითად ხელშეკრულებაში განხორციელებული ცვლილება არ ვრცელდება უკვე გამოშვებულ სადეპოზიტო სერტიფიკატებზე, თუ მხარეთა შეთანხმებით სხვა რამ არ არის გათვალისწინებული.
3. ძირითადი ხელშეკრულების გაფორმების შემდეგ სადეპოზიტო სერტიფიკატის შეძენის შესახებ გარიგების დადება შეიძლება განხორციელდეს ელექტრონული სისტემის გამოყენებით. გარიგების ელექტრონული სისტემის მეშვეობით დადების მიზნით, ბანკი ვალდებულია, უზრუნველყოს კლიენტისთვის (ნომინალური მფლობელობის შემთხვევაში - ნომინალური მფლობელისთვის) სადეპოზიტო სერტიფიკატის პირობების წინასწარ ელექტრონული ფორმით შეტყობინება, რომელიც საქართველოს კანონმდებლობით გათვალისწინებულ ინფორმაციასთან ერთად უნდა მოიცავდეს სადეპოზიტო სერტიფიკატის ეფექტურ საპროცენტო განაკვეთს. გარიგების ელექტრონული სისტემის მეშვეობით დადების შემთხვევაში, გარიგება დადებულად ჩაითვლება, თუ კლიენტი (ნომინალური მფლობელობის შემთხვევაში - ნომინალური მფლობელი) ელექტრონული ფორმით თანხმობას განაცხადებს ბანკის მიერ შეთავაზებულ პირობებზე. 
4. ამ მუხლის მე-3 პუნქტით გათვალისწინებული გარიგებების ელექტრონული ფორმით დადების მიზნით, ბანკი ვალდებულია, უზრუნველყოს შესაბამისი ელექტრონული სისტემის დაცულობა და უსაფრთხოება. ელექტრონული სისტემის მეშვეობით შესაძლებელი უნდა იყოს ელექტრონული გარიგების პირობების უცვლელად შენახვა და კლიენტის (ნომინალური მფლობელობის შემთხვევაში - ნომინალური მფლობელის) მოთხოვნის შემთხვევაში დადებული გარიგების შესახებ ინფორმაციის მატერიალური ფორმით მიწოდება.“;

დ) მე-3 მუხლი ჩამოყალიბდეს შემდეგი რედაქციით: 
„მუხლი 3. სტანდარტული სადეპოზიტო სერტიფიკატის გამოშვების კონკრეტული პირობები 
1. ბანკი ვალდებულია, განსაზღვროს მის მიერ შეთავაზებული სტანდარტული სადეპოზიტო სერტიფიკატის შემდეგი კონკრეტული პირობები: 
ა) სტანდარტული სადეპოზიტო სერტიფიკატის ტიპი: დისკონტური ან/და საპროცენტო; 
ბ) სტანდარტული სადეპოზიტო სერტიფიკატის გამოშვების მინიმალური ოდენობა; 
გ) სტანდარტული სადეპოზიტო სერტიფიკატის ნომინალი; 
დ) სტანდარტული სადეპოზიტო სერტიფიკატის ეფექტური საპროცენტო განაკვეთი (ფიქსირებული ან/და ცვლადი); 
ე) სტანდარტული სადეპოზიტო სერტიფიკატის ვადიანობა. 
2. სტანდარტული სადეპოზიტო სერტიფიკატის ცვლადი საპროცენტო განაკვეთი დაკავშირებული უნდა იყოს საქართველოს ეროვნული ბანკის მონეტარული პოლიტიკის განაკვეთთან ან თბილისის ბანკთაშორისი საპროცენტო განაკვეთის (TIBR) ინდექსთან ან TIBR ვადიან ინდექსთან. 
3. დაუშვებელია გაყიდული სტანდარტული სადეპოზიტო სერტიფიკატის პირობების ცვლილება.
4. სტანდარტული სადეპოზიტო სერტიფიკატის გამოქვეყნებულ კონკრეტულ პირობებში აღნიშნული უნდა იყოს მისი შემოსავლიანობის მონაცემები. 
5. სტანდარტული სადეპოზიტო სერტიფიკატის კონკრეტული პირობები მხარეთათვის წარმოადგენს სავალდებულო ძალის შეთანხმებას, რომელიც დეტალურად უნდა იყოს აღნიშნული გამოშვებული სტანდარტული სადეპოზიტო სერტიფიკატის ამონაწერში. სტანდარტული სადეპოზიტო სერტიფიკატის კონკრეტულ პირობებზე მყიდველის თანხმობა გამოიხატება სტანდარტული სადეპოზიტო სერტიფიკატის შეძენით. 
6. სტანდარტული სადეპოზიტო სერტიფიკატი უნდა იყოს:
ა) ლარით დენომინირებული და არ შეიძლება იყოს ინდექსირებული სხვა უცხოური ვალუტის მიმართ; 
ბ) არანაკლებ 3 თვის ვადიანობის; 
გ) საპროცენტო სერტიფიკატის შემთხვევაში, პროცენტის გადახდა უნდა ხდებოდეს თვეში, კვარტალში, ნახევარ წელიწადში ან წელიწადში ერთხელ.“;

ე) მე-3 მუხლის შემდეგ დაემატოს შემდეგი შინაარსის 31 მუხლი:
„მუხლი 31. სადეპოზიტო სერტიფიკატთან დაკავშირებული ანგარიშსწორების პირობები
1. ბანკს უფლება აქვს გამოისყიდოს სადეპოზიტო სერტიფიკატი ურთიერთშეთანხმებული ფასით. 
2. სადეპოზიტო სერტიფიკატის შეძენამდე, პირი (ნომინალური მფლობელობის შემთხვევაში - ფასიანი ქაღალდების ბაზრის შუამავალი) ვალდებულია, სერტიფიკატის გამომშვებ ბანკში იქონიოს საბანკო ანგარიში. სადეპოზიტო სერტიფიკატთან დაკავშირებული ნებისმიერი ანგარიშსწორება (შეძენა, საპროცენტო სარგებლის გადახდა, დაფარვა) უნდა განახორციელოს აღნიშნული ანგარიშის მეშვეობით. სადეპოზიტო სერტიფიკატის განაღდება მისი ვადის ამოწურვისას ან გამოსყიდვისას უნდა განხორციელდეს პირის (ნომინალური მფლობელობის შემთხვევაში - ნომინალური მფლობელის) მიმდინარე ანგარიშის მეშვეობით, ხოლო „დაგროვებითი პენსიის შესახებ“ საქართველოს კანონით მინიჭებული უფლებამოსილების ფარგლებში სსიპ - საქართველოს საპენსიო ფონდის ან საპენსიო აქტივების მმართველი კომპანიის მიერ შეძენილი სადეპოზიტო სერტიფიკატის შემთხვევაში, ამ სადეპოზიტო სერტიფიკატთან დაკავშირებული ნებისმიერი ანგარიშსწორება (შეძენა, საპროცენტო სარგებლის გადახდა, დაფარვა) შესაძლებელია განხორციელდეს დაგროვებითი საპენსიო სქემის სპეციალიზებული დეპოზიტარის ნომინალური მფლობელობის მიმდინარე ანგარიშის მეშვეობით. 
3. სადეპოზიტო სერტიფიკატის გასხვისებასთან დაკავშირებული ანგარიშსწორება ბანკმა/ნომინალურმა მფლობელმა უნდა განახორციელოს ურისკო ანგარიშსწორების პრინციპის დაცვით, ე.წ. DvP ტრანზაქციით.“; 

ვ) მე-4 მუხლი ჩამოყალიბდეს შემდეგი რედაქციით : 
„მუხლი 4. სადეპოზიტო სერტიფიკატის რეგისტრაცია 
1. ბანკი ვალდებულია, სადეპოზიტო სერტიფიკატის ყიდვის მსურველ პირს გააცნოს სადეპოზიტო სერტიფიკატის პირობები.
2. სადეპოზიტო სერტიფიკატის მფლობელობის დამადასტურებელი არის ბანკის სადეპოზიტო სერტიფიკატის რეესტრში არსებული ელექტრონული ჩანაწერი. 
3. ბანკის სადეპოზიტო სერტიფიკატის რეესტრს აწარმოებს სადეპოზიტო სერტიფიკატის გამომშვები ბანკი, ხოლო ამ დებულების მე-5 მუხლის პირველი პუნქტის „ბ“ ქვეპუნქტით გათვალისწინებულ რეესტრს აწარმოებს ნომინალური მფლობელი. 
4. ბანკის სადეპოზიტო სერტიფიკატის რეესტრში თითოეულ სადეპოზიტო სერტიფიკატზე ბანკმა უნდა შეიტანოს შემდეგი აუცილებელი მონაცემები: 
ა) სადეპოზიტო სერტიფიკატის ნომერი, რომელიც შეიძლება იყოს ერთი და იგივე მხოლოდ იმ სადეპოზიტო სერტიფიკატებისთვის, რომელთა ყველა პირობა იდენტურია, გარდა გამოშვების თარიღისა; 
ბ) მფლობელის (ნომინალური მფლობელობის შემთხვევაში - ნომინალური მფლობელის) დასახელება ან სახელი, გვარი; 
გ) მფლობელის (ნომინალური მფლობელობის შემთხვევაში - ნომინალური მფლობელის) საიდენტიფიკაციო ან პირადი ნომერი; 
დ) სადეპოზიტო სერტიფიკატის გამოშვებისა და დაფარვის თარიღი; 
ე) სადეპოზიტო სერტიფიკატის რეგისტრაციის თარიღი. 
5. სადეპოზიტო სერტიფიკატის მფლობელს (ნომინალური მფლობელობის შემთხვევაში - ნომინალურ მფლობელს) გამომშვები ბანკი აძლევს ამონაწერს ბანკის სადეპოზიტო სერტიფიკატის რეესტრიდან, რომლის მიღებაც შესაძლებელი უნდა იყოს ელექტრონული საშუალებებითაც. 
6. ბანკის სადეპოზიტო სერტიფიკატის რეესტრის ამონაწერში სრულყოფილად უნდა იყოს აღნიშნული სადეპოზიტო სერტიფიკატის ძირითადი და კონკრეტული პირობები, მისი მფლობელის (ნომინალური მფლობელობის შემთხვევაში - ნომინალური მფლობელის) მონაცემები და მფლობელისთვის (ნომინალური მფლობელობის შემთხვევაში - ნომინალური მფლობელისთვის) გადაცემული სადეპოზიტო სერტიფიკატების მოცულობა და რაოდენობა. 
7. სადეპოზიტო სერტიფიკატის გასხვისების შესახებ გარიგება დგება სადეპოზიტო სერტიფიკატის გასხვისების დავალების ფორმით. სადეპოზიტო სერტიფიკატის გასხვისების დავალების ფორმას, გარდა კანონმდებლობით გათვალისწინებული შემთხვევებისა და იმ შემთხვევისა, როდესაც სადეპოზიტო სერტიფიკატის გასხვისება ხდება ნომინალური მფლობელის კლიენტებს შორის, ადგენს ბანკი, რომელიც უნდა მოიცავდეს სულ მცირე შემდეგ სავალდებულო პირობებს და ინფორმაციას: 
ა) სადეპოზიტო სერტიფიკატის ნომერი; 
ბ) სადეპოზიტო სერტიფიკატის თანხა; 
გ) გარიგების თანხა და შემოსავლიანობა; 
დ) სადეპოზიტო სერტიფიკატის საწყისი საპროცენტო განაკვეთი; 
ე) გარიგების დადებისა და ანგარიშსწორების თარიღები; 
ვ) გარიგების მხარეების დასახელება ან სახელი, გვარი; 
ზ) მიმდინარე ანგარიშის ნომრები, რომელთა საშუალებითაც განხორციელდება მხარეთა შორის ანგარიშსწორება;
თ) მიმღები მხარის თანხმობა სადეპოზიტო სერტიფიკატის პირობებზე. 
8. მხარეები ვალდებული არიან, სადეპოზიტო სერტიფიკატის გასხვისება დაარეგისტრირონ ბანკის სადეპოზიტო სერტიფიკატის რეესტრში, გარდა იმ შემთხვევისა, როდესაც სადეპოზიტო სერტიფიკატის გასხვისება ხდება ნომინალური მფლობელის კლიენტებს შორის. 
9. სადეპოზიტო სერტიფიკატის ვადის გასვლის ან ბანკის მიერ ურთიერთშეთანხმებულ ფასად სადეპოზიტო სერტიფიკატის გამოსყიდვის შემდეგ ხდება სადეპოზიტო სერტიფიკატის დაფარვა, რის შედეგადაც უქმდება სადეპოზიტო სერტიფიკატის შესაბამისი ჩანაწერი და წყდება სადეპოზიტო სერტიფიკატის პირობებით გათვალისწინებული სარგებლის დარიცხვა.“;

ზ) მე-4 მუხლის შემდეგ დაემატოს შემდეგი შინაარსის მე-5 მუხლი: 
„მუხლი 5. სადეპოზიტო სერტიფიკატის ნომინალური ფლობა
1. ამ დებულების პირველი მუხლის მე-6 პუნქტით გათვალისწინებულ შემთხვევაში:
ა) ბანკის სადეპოზიტო სერტიფიკატის რეესტრში სადეპოზიტო სერტიფიკატის მფლობელის ნაცვლად აღირიცხება ფასიანი ქაღალდების ბაზრის შუამავალი, როგორც სადეპოზიტო სერტიფიკატის ნომინალური მფლობელი;
ბ) ფასიანი ქაღალდების ბაზრის შუამავალი ვალდებულია, აწარმოოს სადეპოზიტო სერტიფიკატის რეესტრი იმ პირთა შესახებ, რომელთა სასარგებლოდაც ფლობს სადეპოზიტო სერტიფიკატს. სადეპოზიტო სერტიფიკატის რეესტრი თითოეულ სადეპოზიტო სერტიფიკატზე უნდა მოიცავდეს კლიენტის სახელს, გვარს, პირად ნომერს, იურიდიული პირის შემთხვევაში, იურიდიული პირის დასახელებას და საიდენტიფიკაციო ნომერს, წარმომადგენლობაზე უფლებამოსილი პირის მონაცემებს და თითოეული კლიენტის მფლობელობაში არსებული სადეპოზიტო სერტიფიკატების რაოდენობას, სადეპოზიტო სერთიფიკატის ნომერს, გამოშვების და დაფარვის თარიღს, სადეპოზიტო სერტიფიკატის შეძენის თარიღს; 
გ) სადეპოზიტო სერტიფიკატი არ წარმოადგენს ფასიანი ქაღალდების ბაზრის შუამავლის საკუთრებას და იგი სადეპოზიტო სერტიფიკატის გამომშვებ ბანკში ფასიანი ქაღალდების ბაზრის შუამავლის საკუთარი სადეპოზიტო სერტიფიკატებისგან განცალკევებულად უნდა იყოს აღრიცხული;
დ) ფასიანი ქაღალდების ბაზრის შუამავალი ვალდებულია, განახორციელოს რეკონსილაცია წინა სამუშაო დღის მდგომარეობით იმ სადეპოზიტო სერტიფიკატებზე, რომლებზედაც განხორციელდა ოპერაცია წინა სამუშაო დღეს, თავის მიერ წარმოებულ რეესტრსა და ბანკის რეესტრს შორის. განხორციელებული ოპერაციების სიხშირის მიუხედავად, ფასიანი ქაღალდების ბაზრის შუამავალი ვალდებულია, ამ ქვეპუნქტით გათვალისწინებული რეკონსილაცია შეასრულოს, სულ მცირე, თვეში ერთხელ, ყოველი თვის ბოლო სამუშაო დღის მდგომარეობით;
ე) ფასიანი ქაღალდების ბაზრის შუამავალი ვალდებულია, სადეპოზიტო სერტიფიკატი განკარგოს და სადეპოზიტო სერტიფიკატიდან გამომდინარე უფლებები განახორციელოს კლიენტის დავალების შესაბამისად.
2. ამ მუხლით გათვალისწინებული სადეპოზიტო სერტიფიკატის გასხვისება ფასიანი ქაღალდების ბაზრის შუამავლის კლიენტებს შორის არ საჭიროებს ბანკის წინასწარ თანხმობას და ხორციელდება ამ მუხლის პირველი პუნქტის „ბ“ ქვეპუნქტით განსაზღვრულ სადეპოზიტო სერტიფიკატის რეესტრში შესაბამისი ჩანაწერის ცვლილებით.“.
 

მუხლი 2 
ეს ბრძანება ამოქმედდეს გამოქვეყნებისთანავე

